
Gburczyk Reszka chowol gesy wielga strzode, 
Chocy mało mioł z nich zysku, więcy zmude; 
A w tym gęsym państwie wielgo beła zgoda. 
Ciede do dem toczałe sę przed zochodę 
Kolebając, jakcie wojsko w dłudzi redze, 

Z pełnym kropem, bo sę najadłe ju w sztedze, 
Dzube otworzałe, spragnione od cepła, 

Tede żodno gąska ani skrzydłem trzepła, 
Ani dzubą zajechała drudzi w pióra 

Leno trzymając sę prowadnika wzora, 
kolebajac bez gegotu i hałasu 

'Toczate sę po koleji do szałasu. 


Roz le zmortwił Reszkę srodze gęsy ludek, 

Bo sę wekluł w gęsym gniozdze mu werodek. 
Ju jak pylę ni mioł on nick na sę puchu, 

Le piknolce gęste na plecach i brzuchu. 

A tej dostoł potem czesto szare piora, 

Tacie twarde, sztywne jak drzeniate wiora. 
Swoje skrzydła sktodot zawde w tacie modło, 
Że tak weglądałe jak prowdzewe sodło. 
Temu Sodłatego miono jemu dale, 

I Sodiatym jego wiedno przezewale. 

AV dłudzi, jakcie biole płotno, gesy redze 
Wezdrzoł nasz Sodłaty jakcie wander w bićdze. 
I jak wander zaprowadzeł cudzą modę, 
Zmąceł w gęsym państwie porządk i też zgodę. 


Zawde pse donote miewoł w swy makowce, 
f.eno w szkodę włazeł wiednio na pastowus. 

Zato gesorz nieroz obtrąceł mu skrzydło, 

Ale jemu plosowanie se nie zbrzedło. 

Gascie jiwrujace nieroz dzubą dziuboł, 

Cale pecie piorow z chrzebta jim weskubol. 
Qb noc w chlewie tarie westworzol jarmarcie, 
Ze go na osobce zamkle w podworzarce. 
Skrzydla miot on mocne jak wiatrocie, 

W gorzu jakcie kuron trzepot nimi w bocte. 
Wesok jakcie bocan mog on lecec w gore, 

A na wodze nurkowac ja wodne nure. 
Gasor, ten co nocowiecy w gesy strzodze, 

Ze Sodlatym uzec ni mog nijak w zgodze. 
Maice jego nie przeboczeł wiara'omstwa, 

I też sena nie liczeł on do potomstwa 

Bo roz bode dzecie gese przelecałe. 

Te sę do tech biołech gęsy zalecałe. 

I też Sodłatego nana nieroz cmudziem, 
Razem płosowała z gąsorem nem cudzym. 
Stąd Sodłaty mioł wząc prowdzewy początek, 
Temu on w ty bioły strzodze beł wyjątek. 


Nana miała Sodłatego w swy opiece, 

Jemu gegotała na pastwisku w lece. 

Zol ji belo, ze on miru ni mioł w strzodzes 
Że mu na ostatku eszczy lecho pudze. 
Nieroz powiodała o nech gęsach dzeciech, 
Co tam żeją wolne w krajach gdzes daleciech, 
O niech dzeci gąsor nieroz ji powiodoł, 
Ciede jeszcze na wyględe do ni chodzo!. 
„Wolnose jak u ludzy je tam bode wszędze, 
Krolikami w gęsym rodze są łabędze. 

Te sę nieroz szarym gęsom zalecałe. 

I tak gesy szlachce bode początk date“. 


„Decht jak jinsze gęse mają szare piora, 
Leno skrzydła zakłodają kąseczk w gorę. 
Szyje mają długsze, trochę zakrzywione, 
I też dzube sęciem westrzod ozdobione. 
To je nocowięcy znaciem pochodzeniu — 

I tak sa juz naznaczeni z urodzeniu. 

Tarıe prawo maja w swoji gesy wierze: 
„Ze swojego rodu gasor gaske bierze“. 

Ciej sę czasem jinsze welęgnie jim: pyle, 

To mu nie dareją zecu ani chjile, 

Leno zadzobają zaro na tym miescu 

I tak bronią gniozda swego od nieszczescu. 
Wolą, że ród cały jidze choc na zgubę, 

Jak miec pylę w rodze, co mo jinszą dzubę. 
Szezestlewo sę czuje gąska, co poznaje, 
Chocke roz za żecu one gęse kraje. 
Dzesanc dni i nocy muszołbes stąd lecec, 
Ciejbes gęse kraje w zecu chcoł odwiedzec —“ 


Sodłaty jaż łykoł swoji nane słowa. 

Z cekawosce mu sę rozpoleła głowa. 

Leno przemyszliwoł o nym dzywnym kraju, 
Gdze to gęse krolow i też szlachtę mają. 

Ciede na posniku po zelony trowie 

Kożdo gąska rada dzubę w skrzydło schowie, 

I tax drzemie jaz tam do drudziegu żćru, 
Sodłaty choc ob przypołnie ni mioł miru. 
Jedne nogę wcygnął on pod swoje piora 

I tak stojąc wzeroł ociem leno w gore. 
Medytowoł, jakbe stądka sę wedostac, 

Be o żoden swiat tu dłuży nie chcoł ostac. 
Strach jesz niepotemu meslo dodowała, 

Że i jego gęso smierc roz szczapic miala, 

Ze go gburka ciedes będze po thie skubac, 
Żebe durę do czorline mu wedłubac, 

Że go wandzec będą w sadzach prze kominie; — 
Taci kuńc sromotny wierę go nie minie. 
Sodłaty ju nieroz tacie mesle wozel... 

Choc nolepszy posnik jemu ju nie plożeł. 

Jak roz przeszed citlorz do wse w płoszczu biołym 
Z długą kluczką w ręce i też z psniociem mołym, 
Ona kluczką ges po gęse sobie przetrycywoł 

I je nożycami po łbie nacechywoł — 

Tede wiedzot ju Sodłaty, co se swiecy, 

1 ju na swą kolej nie żdoł wiecy, 

Leno trzepnat skrzydtem, wlecol chyze w gore, 
Jaz go skrela nad borami szaro chmura. 

Lecot szukac nego szczestlewego kraju, 

Gdze to gęse krolow i swą szlachtę mają. 


II. 


Dzesanc dni i nocy lecoł jednym szturciem, 
Nie usod na wodze, choc beł dobrym nurciem, 
Ani odpoczął na bagnach ani pławach, 

Choc mu od leceniu skrzydła spuchłe w stawach. 
Dzesąto ju zorzo wezdrzala na niebie 

I sę rozpolełe chmure jak rzerzewie; 

Tede uzdrzoł w doli wieldzie łącie, błota, 

A w niech zorzo meła warkocze ze złota. 
Tero wiedzoł, że to zemia malowano, 

Gęse państwo, ojcowizna obiecano. 

Glosny podnios gegot, serce dergotalo, 

Ocze cemżo zaszła — w głowie zaszumiało, 

I jak orzeł w chyżym loce postrzelony, 

Spod na wodę długą drogą ubiedzony. 


Leżoł długo — jak sę rozwidniało w głowie, 
Tede poznoł, że beł blisko prze Żabowie. 
Tak sę nazewała wyspa na jezorze, 

Co sę szerok rozlewało jokiże morze. 

Kole wyspé uzdrzoł gromodeczkę gęsy, 

Co tam plambrotałe w mule, abo w rzęse 
Redując sę zagegotoł: „Braco mili!* 

I tak gegotając dzubę do niech chyli. 

Ale nicht sę przewitaniem tam nie kwapieł, 
Leno stary gąsor „sze—se* zasapioł: 

„Co te jes za jeden, skądka znosz te naju, 
W jacim gniozdze żes sę welag łoni w maju?" 
Sodlaty tej poznol, kogo mo przed soba, 

Ze to z gesa szlachta prowadzy rozmowe. 
Wielemozny gasor, jimosc gasorowo, 

Slode sporo gromodeczka pylat plowo. 
Wszetci miele dłudzie szyje zakrzywione, 
Grubym sęciem dzube w gorze ozdobione. 
Sodłaty sę ustatkowoł, rzek w pokorze: 
„Sodlatym mnie przezewale we wse gburze, 
Jem sę weląg łoni pod kominciem w durze. 
Do waju jo przelecołem bez to morze, 
Dzesanc dni i dzesanc nocy jo lecołem, 

Ani spiku, ani wepoczynku jo ni miołem; 

Bo żem ucek przed citlorzem, co to z hociern 
Przechodywo kupac gęse kożdym rociem. 
Kluczką gęs po gęse on so przetrycywo, 

I ją nożycami po łbie nacechywo. 

Ty iu niedługuszko smierc je napisano, 

I tam przed kominciem bandze oskubano. 
Przed nim jo żem ucek do waszego kraju, 
Gdze to gęse bode wszelci bezpiek mają. 
Tede niech mie wolno bandze z wama bywac, 
Po tech wodach wszęde plambrotac i pływac*. 


Na to rzek mu gąsor szlachcec ze Żabowa: 
„Kąsk je młodo — widac — twoja gęso głowa! 
Prowda, że tu sąsma w naszym gęsym kraju; 
Ale rząd i walor leno krol i szlachta mają. 
Chto wej nie je z tego szlachecciego rodu, 
Ten tu słuchac muszy starodowną modą. 
Nieszczestlewie żes sę wekluł ze skorupe, 
Szlachecciego ni mosz ortu ani dzube. 

Ale z naju łasci nie mdzesz pas prosęta, 
Leno wuczeł naju szlacheccie pylęta. 

Bo jo widzę, że mosz swiecę w swoji głowie, 
Ciede citlorz nie doł z tobą rade sobie. 

Na wędrowce uzdrzoł jes też rożne kraje, 
Bele-chto sę w taką rejzę nie udaje. 

Ezy za sztywnego ni mosz chrzebta, karku, 
Tej sę chowac możesz kole mego garku. 

Leno bocz be statk i sztele miało twoje bece. 
Dobrze statkowac se muszysz prze korece“. 


. * . 


Tak Sodłaty ostoł szkolnym tu w Żabowie 

I sę rniewoł dobrze na szlachecci chowie. 

W samym kuńcu prze korece mioł swe miesce. 
Temu w krew mu nie szło nosmaczniesze jesce. 
Boczec muszoł na domowe paragrofe, 

Be sę ustrzedz wstydu, abe jaci sztrofe. 
Wielemozny boczeł na te jego sztele, 

Dzubę krąceł, jak mu beło kąsk za wiele: 
„Zebes mnie tu nie smekotoł swoję dzubą, 

{ tak żernie nie napychoł gordzel gruba!.. 
Co tak wiedno gutorzysz przed twojim nosę? 
(ze tu mame prze korece male prose?" 

Tak doł zażec Sodłatemu prze moltechu, 

Za to, że mioł statecznosc kask lecha. 
Nieroz na osobce skrzydłem łze oceroł, 

W stronę swego doma z teskniączką wezeroł: 
„Jo bem cichoł na te waju przywileje 

I jak wieta, podzękowoł moji dobrodzeje; 
Leno droga do dem straszno i daleko, 

A tam doma smierc pisano na mnie czeko. 
Nima rade, serce moje, chocy jeczysz, 

Cerp w ty służbie, jaze se przemeczysaz“. —- 


* > * 


Tak rok minął į sę do grobu położeł. 

Szkolny ju nie skomlol, jakos se nalozel. 
Przeszed spodzymk, od niego jaz redose deszy. 
Za nim moj, co z miesedzy je noladniejszy. 
A na wyspie se rozeszla tako spiewa, 

Jakbe na wesele przegrywala calo niwa. 
Sodlatego muzeka ta czesto rozebrała, 
Słodko nuta wiedno jemu w uszach grała, 
Że o Bożym swiece jakos nick nie wiedzoł, 
Leno kole gąsci Bury wstec przesedzoł. 

— Oh — te nieszczestlewy, naderwany ptochu, 
Zol ranie cebie srodze, oslepiony gochu! 

Jak te mozesz zwodzec twemu panu pyle, 
Ciej u niego zjodtes posladu ju tyle. 

Wszetce ptoche, jakcie grzemot se rozgorza 

I ce sprawia ostateczna krwawa zorza. 
Nieszczestlewy syn te, nieszczestlewy mamci, 
Eży te nie puszczysz zakozany klamci! —“. 


. . ` 


Sodlaty i Buro uzywale w maju, 

Na jeziorze W nurce czule se jak w raju, 

W sytowiu nad brzedziem razem plambrotale, 
Male rybcie na przysmake so chwytale. 
Sodlaty tu miewot czasem tacie szturcie, 

Ze jaz w glab jezora robil chyze nurcie, 

Abe mocnym skrzydtem prot i prol po wodze, 
I rozdartą dziuba wekrzykiwoł srodze, 

Abe czasem Bury szeptoł kole uszka: 

„Le jes moja nomilejszo wil — wiluszka', 


Tacie szepte Buro barzo rada imala, 

Na odlew mu zato nieroz tak gegata: 

„Nie wiem czemu jo se w cebie zapatrzela, 
Statecznosc i röd moj czesto zaboczela. 

Choc tam Trzepolina do mnie se zaleco, 

Jo doch cebie so obrata roz na swiece. 

Leno wez mnie precz stąd do twojego doma, 
Bo do gniozda bierze mnie już wielgo skoma“. 
Na to on ji odgegotoł w utropieniu: 

„Serce moje tero w wieldzim udręczeniu 
Do dem droga barzo straszno i daleko, 

A tam doma smierc pisano na mnie czeko. 
Doma biedny gąsce piora ze łba skubią, 

Do czorline durę we łbie ji wedłubią. 

Biedno gąska ledwie roz jesz nożką trzepnie, 
I kureczce smierce głuchy krzyk werzepnie“. 
Na to ona daje jemu tak otuche: 

we Może bandze u nich zlitowanie, stuche! 
Dec mie wszetcie gąscie muszą łożec głowę, 
Jednak cilkanosce ostawią do chowe. 


Moze i nam bandze doma tacie szczesce, 
Ze nam dadza bezpiek i do gniozda miesce. 
Czej ju darmo bandze droga tak daleko 

I ju cebie doma smierc pisano czeko, 

Tej jo nie chee sama dali ostac zdrowo, 
Ezy twoja stuzbe tam przeplacysz glowa. 


III. 


Jesz noc cemno z nieba nie wzela gardynów, 
Ani szary zmrok sę weląg z nocnech ceniow, — 
Sodłaty i Buro chyże jak dwa duche 

Lecą ze Żabowa w puste dole głuche. 

I sę spieszą ucec nimbe słońce wstało, 

Żebe ptosze oko jejich nie uzdrzało. 

Na darmoka mądro Sodłatego głowa, 

Bo jech djade oboczeła czujno sowa. 

I jak straszk wej nadlecała blisko ucha, 
Zabuczała: „Widze waju, uha —uha“. 

I sę wzęła do Żabowa chyże lecec, 

Żehe Zabowsciemu panu to powiedzec: 

, Wstanta, wstąnta, co le mota ducha, 

Gońta chyże tam za Burą, uha — uha*. 
Zabowsci se zerwoł ze swy suchy sztreji, 
Serce jemu dergotalo — bez nadzeji, 

Bo to nowianc bywo, ciede sowa budzy, 

Ze złe nie spi, ani niezszczesce nie mudzy. 
Zaro poszed zazdrzec do ny gesy klotei, 
Żebe ież oboczec, cze są zdrowe dzotcie. 
Uzdrzoł, że tam felowała jego Buro; 

Wierę, że ucekła jakos z klotci durą. 

Tej zapoleł prze kominku żeglocz smolny, 
Uzdrzoł, że felowoł i ten omońc szkolny 
Tede sę ju ni mog wstrzymac weole gorzu, 
Zaczął głosno wekrzykiwac na podworzu: 
„Do Paruna, dam jo wama, wa bestyje, 
Slepie wama weżrą morangowe żmije. 
Sprawiedliwie! jak tu wzyndze swianto zorzo, 
A tej nazod spłynie wieczor tam do morzo —- 
Nie daruję wama ty piecielny fame, 


Ob 2 

Strace waju obu do smiertelny jame“. 
Sodłaty i Buro ulecele wiele 

Mil ju stadka i se glosno redowele. 

Słońce renne sę dwigało z morsci bode 

I szło w droge do wieczerny Swy gospode, 
Tej sę obezdrzała Buro kask za sebie 

I uzdrzala szare hurme tam na niebie: 
„Rety, rety — gego — zdrzy le, co sę dzeje, 
Ptosze wojsko niedługuszko nos zaleje. 
Czujesz te tam w doli szum i głuchy remot? 
To od skrzydeł tabedzowych jidze taci grzemot. 
A tam w gorze krazy wojsko bocanowe, 

A tam ksobie leca dzecie gese plowe. 

Z tymi bandze nama wiere ju nogorzy, 

Bo jech zodno mordacyjo nie umorzy. 

Tero smierc ju stoi westrzod nam na drodze, 
Open grob dlo naju we wilgotny wodze“. 


Sodtatemu serce w pierse dergotalo, 

Ale zuchternosc mu ducha dodowala: 

„Get le, me tez mame skrzydla nie ze slome, 
Niech ze nos dogonia, tej jech przewitame. 
Te le trzym sę slode blisko moi nodzi, 

A jo w przodku krajot bede wiater srodzl* 
I tak ucekale obaj w chyzym biegu, 

A za nimi dzecie gese długą rega. 


Gonitwa ju derowala w taci proce 

Bez spoczynku cilkanosce dni i nocy. 
Ptochow duze hurme ostale juz w teie, 
Leno dzecie gese bete jesz prze sele. 
Na przodeczku jejech wojennego klina 
Lecol w gorze sapiąc gasor Trzepolina. 
Lecot remotajac, wecygnął swa szyie, 
Jakcie długą jadowita... zmije. 

Derht jak strzelc, ciej puszczy gwizdającą strzołę 
I ję ociem goni w niedozdrzaną dolę 

I ju drudzi z torbe nie weszuko wcole, 

Tak tez dzecie gese rozloznile klina, 
Spuscete se decht na pana Trzepolina. 

On ju pewno Sodlatego dogno w noce, — —- 
Zol se Boze, ciede bandze w jego moce. — 


Cata noc lecele, jak se rozwidniato: 
, Wezdrzy — rzek — cze se gese zaostaie, 
Gonitwe na smierc i zece zaniechate?" 


Buro zdrzala w tel po rozpolonym niebie 

I le Vrzepolina widzy slode sebie. 

,Gese w tele, — rzecze — ale blisko mola 
Widze spieklonego tam dzubola“. 

Sodlaty tej stanął, uzdrzot przecywnika, 
Chyze dzube weprostowol, jakcie pike. 

Ale nim jesz przeszto do grezeniu: 

„Brace — wołoł — de ze poku ju gonieniu“. 
Tak Sodtaty z uderzeniem jeszcze zwleko; 
Ale drudzi czesto oszelaly krzyko: 

„— Zaro mnie se szeku, senie te sobaczy, 
Jo ce wedrze serce i twoj musk robaczy. 
Zebes z piekta na swiat nie bet weloz toni, 
Be tu nasobaczec, jinszce te spieklony!“ ---- 
I tak sapiac weplul przezwisk cala rzeke, 

I swą dzube weprostowoł jakcie pike. 

Decht jak w lece dwa barane w jedny strzodze, 
Ani chjili zec nimoga ze se w zgodze, 

Jak se uwachaja zaro zatuptaja, 

Porszezac weszczerzają swoje monie gołe. 
Kopetami w zemi webijają dołe, 

A tej na sę lecą nastawionym rodziem. 

I sę zbodną na smierc z trzosciem srodzim, — 
Tak zbuchnęłe sę gąsore w wieldzim gorzu, 
Że jaż krew i piora podałe do morzu. 

Oni jakcie na zopaskach se mocuja, 

Ostra dziuba w głowie dure so swidruji. 
Za tym czasem drudzie gęse nadlecałe, 

Do zopaskow wcole sę ju ni mieszałe, 

Be nareszce prowda se ju wekozala, 

Komu z nech gasorow Buro nolezala. 

Ty ju czesto zachrapiele od krzykaniu, 

Dzube czesto pozdretwiale od dzobaniu. 

Chocy chrzebt je krwawy, szyja obszarpono, 
Jesz nie wiada, komu wygra je pisano. 

Tej Sodłaty dzubą chweceł, jak w rozszczepcie, 
Kark drudziego, jaż mu na wiechrz weszłe slepie 
A tej skrąceł, głosno zatrzeszczałe gnote, 
Złomoł jemu szyję i je kuńc robote. — 


Dechi jak knope puszczą orzła w dol z papieru, 
Naroz pęknie sznur, tej zaro ptoch bez steru 
Czesto jakbe zakrąceło mu sę w głowie, 

Spodo na doł, że jaż dzubą ryje w trowie, — 
Tak też Trzepolina ani na smierc so nie gegnął, 
Leno spod do morzu, wodę jaż rozbrzegnął. 
Tero Buro i Sodłaty zakrzykale 

I sę od redosce czesto rozbrykale. 

Ale niedługuszko miele sobie gegac, 

Bo te drudzie ptoche zaczęłe jech scegac. 
Smierc be zemscec prowadnika i gąsora. 

Szła gonitwa od rena jaż do wieczora. 


. , . 


Noc dzesąto ju sę w czorny płoszcz oblekła, 
Zorzo na zochodze downo w dół ucekła, 

Tej ju blisko bele goscynnego brzegu, 

Ale Buro ustowała jakos w biegu. 

„Oh, moj miły, woło płacząc do gasora, 

Ju ni mogę dali, piers mnie dusy mora, 
'Ostaw mnie tu, żebe zbujce mnie zabile,... 

Te sę retu i lec z Bodziem miły!“ — — 

w= Co te godosz? Jo mam ce ostawic w sztyenu? 
Czej ju smierc pisano zazdrzec mo nam w ocze, 
Nama obu głowe cemżo niech zamroczy. 
Leno nie wątp, ani nie trac w pierse ducha, 
Sade mnie na plece i sę trzyme pucha”. — 


EJ kali 


Tak Sodlaty nios na plecach Bura mila, 

Spieszet se do ladu ju ostatna sela. 

Za nim hurma ptochow lecy coroz chyży, 

A mol smierce coroz blizy, coroz blizy. 

Ob, Sodtaty, mocny i zuchterny ptochu! 

Co mosz za to, ze zes cerpiot tyle biede, 

Ze zes morze przebrnat skrzydtem swym sze- 
[rociem, 

I sę mocowołes z Trzepoliną srodzim, -— 

Ciede tero blisko goscynnego brzegu, 

Kuńc ju bandze nieszczesnego biegu. 

I żes nie uretoł z krwawy twoji drodzi, 

Ani słomci jedny, taci jes ubodzi. 

Zdrzy le—na nieszczesce pchala ce zuchternosc, 

Na nieszczesce prowadzeła twoji Bury wiernosc. 

Wrogow miołes kąsk za wiele w gęsym swiece, 

I ce nagna karku, werzuca na smiece 

Ju ni możesz dali, serce se dergoce, 

Wnet ce cemżo wieczno zamknie ocze. 

Żegne sę z twą Burą, wierną i jedyną, 

Bo ju slode zbujce, a waju ni miną. — -- — 


Reno otworzeła Reszci białka dwierze, 
Widzy kole progu pokrwawione pierze. 

A kąsk dali biedne gęse dwie umiarte, 
Slepie wedzubane, ze łbow musk EA 
„Ha, to kune moltech miałe, białka rzecze 

I dlo swini szczerz ten do dem wlecze. — — 

